O‘ZBEKISTON RESPUBLIKASI SAMOVIY HUDUDIDA “FUQARO VA EKSPERIMENTAL AVIATSIYASINING PARVOZ QILISh AVIATSIYA QOIDALARI”GA (O‘ZR AQ-91) O‘ZGARTIRIShLAR KIRITISh TO‘G‘RISIDA

O‘zbekiston Respublikasi Prezidentining 2012-yil 16-iyuldagi PF-4453-son “Statistik, soliq, moliyaviy hisobotlarni, litsenziyalanadigan faoliyat turlarini va ruxsat berish tartib-taomillarini tubdan qisqartirish chora-tadbirlari to‘g‘risida”gi Farmoniga (O‘zbekiston Respublikasi qonun hujjatlari to‘plami, 2012-y., 29-son, 327-modda) muvofiq buyuraman:
 1. O‘zbekiston Respublikasi Parvozlar xavfsizligini nazorat qilish davlat inspeksiyasi boshlig‘ining 2007-yil 12-sentabrdagi 141-son buyrug‘i bilan tasdiqlangan O‘zbekiston Respublikasi samoviy hududida “Fuqaro va eksperimental aviatsiyasining parvoz qilish aviatsiya qoidalari”ga (O‘zR AQ-91) (ro‘yxat raqami 1723, 2007-yil 29-sentabr) (O‘zbekiston Respublikasi qonun hujjatlari to‘plami, 2007-yil, 41-42-son, 420-modda) ilovaga muvofiq o‘zgartirishlar kiritilsin.
 2. Mazkur buyruq O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
 1. 89, 90, 92 va 206-bandlar o‘z kuchini yo‘qotgan deb topilsin. 
 2. 91-band quyidagi tahrirda bayon etilsin:
 “91. Vaqtinchalik aerodromlar, aviatsiya ishlarini ta’minlash uchun aerodromlar va qo‘nish maydonchalarini hisobga olish tartibi O‘zbekiston Respublikasi Davavianazorat tomonidan belgilanadi.”.
 3. 8-ilovada:
 yigirma yettinchi xatboshi chiqarib tashlansin;
 yigirma sakkizinchi — o‘ttiz birinchi xatboshilari tegishli ravishda yigirma yettinchi – o‘ttizinchi xatboshilar deb hisoblansin.
 4. Mazkur o‘zgartirishlar Mudofaa vazirligi, Vazirlar Mahkamasi huzuridagi gidrometeorologiya xizmati Markazi va “O‘zbekiston havo yo‘llari” Milliy aviakompaniyasi bilan kelishilgan.